
[bookmark: _GoBack]Extracte de la resolució de l'Ajuntament de Ripoll de 13 d'abril de 2026 d'aprovació de la convocatòria de sol·licitud de subvencions en règim de concurrència competitiva pel foment de l’activitat esportiva, exercici 2026

De conformitat amb el que preveuen els articles 17.3.by 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet es pot consultar a la Base de Dades Nacional de Subvencions

Primer. Beneficiaris 
Els beneficiaris son entitats esportives sense ànim de lucre que tinguin seu a Ripoll o bé aquelles que desenvolupin un esdeveniment esportiu amb gran impacte esportiu, social i econòmic a Ripoll.   També pot ser beneficiari un esportista empadronat a Ripoll, que participi de forma individual o col·lectiva en competicions esportives oficials d’àmbit internacional, reconegudes per la federació esportiva corresponent.

Segon. Finalitat
Les bases reguladores aprovades a l’efecte contemples tres programes:
A.   Programa de suport al funcionament ordinari de les entitats esportives de Ripoll. Aquest programa està destinat a  donar suport a les despeses corrents pel funcionament ordinari de les entitats i l’organització d’una activitat recurrents ( campus, torneigs, etc...) des de setembre de 2025 fins al juny de 2026.
B.  Programa de suport per a l’organització d’esdeveniments esportius puntuals   S’entén per “activitat extraordinària i caire puntual”, qualsevol esdeveniment esportiu fora de la programació ordinària, amb vocació excepcional, és a dir, que no es realitzin de forma habitual per l’entitat, o bé que sigui una activitat realitzada per una entitat de fora de Ripoll, però que tingui un impacte social i econòmic rellevant.  Es podran subvencionar els esdeveniments organitzats entre l’1 de gener i el 31 de desembre de 2026.
C. Programa de suport a esportistes federats del municipi.  Adreçat a esportistes federats del municipi, que competeixen en campionats internacionals, de forma individual o col·lectiva, sempre que no comptin amb finançament per a la seva participació. Es podrà sol·licitar suport per la participació en competicions organitzades entre l’1 de gener i el 31 de desembre de 2026.

Tercer. Bases reguladores
L’Ajuntament de Ripoll aprova aquesta convocatòria de subvencions d’acord amb les bases específiques reguladores aprovades per l’Ajuntament de Ripoll en sessió plenària de data 24 de febrer i publicades al BOP Girona número 46 de data 9 de març de 2026.
 
Quart.- Import
L’import de la dotació pressupostària destinada pel foment de l’activitat esportiva 2026 és de 46.700,00 euros a càrrec de l’aplicació pressupostària 11240 3400 4800001 del pressupost de l’any 2026 

Cinquè. Termini de presentació de la sol·licitud
El termini per la presentació de les sol·licituds serà pel Programa A de 20 dies hàbils des de la publicació de l’extracte de la convocatòria al Butlletí Oficial de la Província de Girona (ambdós inclosos).  Pel Programa B i C el termini de presentació de sol·licituds acabarà el 15 de setembre de 2026.

Sisè.- Quantia màxima de la subvenció
L’import màxim de subvenció serà:
· Pel Programa A, l’import màxim total de la subvenció concedida no podrà ser superior a la quantitat de 6.000,00 euros ni inferior als 300,00 euros.
· Pel Programa B, l’import màxim total de la subvenció concedida no podrà ser superior a la quantitat de 3.000,00 euros o el 50% del cost de l’esdeveniment.
· Pel Programa C, l’import màxim total de la subvenció concedida no podrà ser superior a la quantitat de 400 euros.       
Setè. Informació
Per més informació i assessorament cal adreçar-se per correu electrònic a esports@ajripoll.cat o al telèfon 972 71 41 42 (esports)

El text de les bases, la convocatòria, els models del formularis i la declaració responsable que cal presentar es podran consultar al lloc web www.ripoll.cat

